Ebben a pillanatban
minden egyes lélegzetvételünkkel
a nagy delta városok világszerte süllyednek,
úgy, mint New York, London,
Tokió, Sanghaj, New Orleans,
És az én városom, Bangkok is.
Íme a klímaváltozás szokásos verziója:
Ez pedig az enyém:
Nem nagy dolog,
csak egy krokodil az utcán.
(Nevetés)
Ez az éghajlatváltozás egyik jelenlegi hatása:
süllyedő városaink.
Itt láthatják Bangkok városiasodását,
növekedését minden irányba,
A változást, ahogy egy porózus, mezőgazdasági terület -
a föld, amely képes lélegezni és magába szívni a vizet -
betondzsungellé változik.
Így néznek ki egyes részei 30 perc eső után.
És minden alkalommal, amikor esik,
azt kívánom, bárcsak csónakká változna az autóm.
Ezen a földön nincs hely a víz számára.
Elvesztette vízelnyelő képességét.
Bangkok nagyvárosának realitása
hogy 15 millió ember éli mindennapjait
egy folyton változó folyótorkolat felett.
Bangkok évente több mint egy centimétert süllyed,
ami négyszerese az előre jelzett tengerszint-emelkedésnek.
2030-ra tengerszint alá kerülhetünk,
ami elég hamar itt lesz.
Nem véletlen, hogy tájépítészként vagyok itt.
Gyerekként egy sorházban nőttem fel
egy forgalmas út mellett, amely mindig tele volt járművekkel
A házunk előtt egy beton parkoló volt.
Az volt a játszóterem.
Az egyedüli élő teremtmények, amit találtam,
és amiknek örülhettem,
ezek a kis kúszónövények voltak, amelyek megpróbáltak áttörni
a betonjárda repedésein.
Barátaimmal kedvenc játékom volt
hogy egyre nagyobb lyukat ássak a repedésen át,
hogy a kis növény
egyre jobban kikúszhasson.
És igen, a tájépítészet megadja számomra a lehetőséget,
hogy kibontakoztathassam betontörő ambícióimat -
(nevetés)
hogy újra összekapcsoljam ezt a betonföldet a természettel.
Régebben a thaiföldiek - az én népem -
alkalmazkodtunk a száraz és az esős évszak változásaihoz,
és hívhattak bennünket kétéltűeknek is.
(Nevetés)
Földön is és vízen is éltünk.
Mindkettőhöz hozzá voltunk szokva.
És az áradás boldog esemény volt, amikor a víz megtermékenyítette a földünket.
De most az áradás...
katasztrófát jelent.
2011-ben
Thaiföldet a legpusztítóbb és legdrágább árvízkatasztrófa sújtotta
történelmünk során.
Az özönvíz Thaiföld közepét egy hatalmas tóvá változtatta.
Itt láthatják az árvíz mértékét, a kép közepén,
rajta Bangkok, sárgával kiemelve.
A víz északról áradt,
utat találva magának néhány tartományon át.
Honfitársaim millióit,
engem és a családomat is beleértve
űzte el és tette hajléktalanná.
Voltak, akik elhagyták a várost.
Sokan megrémültek, hogy elveszítik otthonaikat és mindenüket.
Így ott maradtak az árban elektromosság és tiszta víz nélkül.
Számomra ez az árvíz tisztán tükrözi,
hogy modern infrastruktúránk,
és különösen azon elképzelésünk, hogy betonnal harcolunk az árvíz ellen
tett minket rendkívül sebezhetővé az éghajlati változásokkal szemben.
De a katasztrófa szívében
megtaláltam a küldetésemet.
Nem ülhetek és várhatok, amíg a városom elsüllyed.
A városnak szüksége volt rám,
és nekem megvolt a képességem, hogy megoldjam ezt a problémát.
Hat évvel ezelőtt
kezdtem el a projektemet.
A csapatommal megnyertük a Chulalongkorn Centenáriumi Park tervezési versenyét.
Ez volt Thaiföld első egyetemének nagy, bátor küldetése
századik évfordulójának ünneplésére
hogy nyilvános parkként adja át városunknak ezt a földdarabot.
Sok más város számára teljesen természetes, hogy parkja legyen.
de nem Bangkoknak,
amelyben a legalacsonyabb az egy főre jutó nyilvános zöldterület
az ázsiai metropoliszok között.
A mi projektünk lett az első nyilvános park,
majdnem 30 éve.
A több mint 4 hektáros park
egy nagy zöld repedés Bangkok szívében -
nemrég nyílt meg, tavaly.
(Taps, tetszésnyilvánítás)
Köszönöm.
(Taps)
Négy éve számtalan találkozón át igyekeztünk
meggyőzni és soha fel nem adni az érvelést,
hogy ez a park nem csupán a szépséget és a kikapcsolódást szolgálja:
segítenie kell a várost, hogy megbirkózzon a vízzel,
segítenie kell a várost, hogy szembeszálljon a klímaváltozással.
És íme, így működik:
Bangkok egy sík város.
Ezért mi a gravitáció erejét használjuk az egész park megdöntésével
hogy összegyűjtsünk minden esőcseppet.
A gravitációs erő biztosítja a lefutást a legmagasabb pontról
a legalacsonyabbra.
Ez a park három fő elemet tartalmaz, amelyek együtt rendszert alkotnak.
Az első - a zöld tető.
Ez a legnagyobb zöld tető Thaiföldön,
esővíztartályokkal, és alatta egy múzeummal.
A száraz évszakban,
az összegyűjtött vízzel akár egy hónapig lehet locsolni a parkot.
A zöld tetőről lefolyó víz aztán vizes élőhelyeken halad keresztül
ahol őshonos vízinövények segítenek a víz szűrésében
és tisztításában.
És az alsó végén
egy tó őrzi meg a vizet.
Ezen a tavon vízibiciklik vannak.
Az emberek ezeket használva segítenek tisztítani a vizet.
A sportolásuk a park vízi rendszerének aktív részévé válik.
Mikor az élet árvizet ad nekünk,
mi örülhetünk a víznek.
(Nevetés)
A Centenáriumi park helyet biztosít az embereknek és a víznek is.
Ez pontosan az, amire nekünk és városunknak szüksége van.
Ez egy kétéltű terv.
Ez a park nem arról szól, hogy szabaduljunk meg az özönvíztől.
Hanem módot ad arra, hogy együtt éljünk vele.
És egyetlen csepp eső sem megy veszendőbe ebben a parkban.
Ez a park képes több millió liter vizet összegyűjteni és tartalékolni.
(Taps)
Köszönöm.
(Taps)
Számomra minden egyes projekt egy lehetőség
hogy még több zöld repedést hozhassak létre ezen a betondzsungelen
a tájépítészetet használva megoldásként,
ahogy ez a betontető is városi farmmá változott,
ami segíthet elnyelni a vizet,
csökkenteni a városi hőszigetet,
és táplálékot termel a város közepén.
Újrahasznosítjuk az elhagyatott betonszerkezetet
zöld gyalogos híddá változtatva azt.
És egy újabb árvízbiztos park a Thammasat Egyetemen,
amely majdnem a legnagyobb zöld tető az egyetemi területeken
mégis Dél-kelet Ázsiában.
Az erős áradás már teljesen általános,
ami a dél-kelet ázsiai régiónak -
amelynek a legnagyobb partszakasza van -
rendkívüli kockázatot jelent.
Egy park létrehozása csak egy megoldás.
Tudatában lévén a klímaváltozásnak
azt jelenti, hogy minden szakmában, amiben szerepet játszunk
egyre inkább felelősségünk megérteni az éghajlati kockázatot
és bármin is dolgozunk, azt a megoldás részévé kell tennünk.
Mivel ha városaink ugyanúgy folytatják,
ahogyan most
újra hasonló katasztrófa történik majd...
újra és újra.
Megoldást találni ezekben a süllyedő városokban
olyan, mintha a lehetetlent lehetségessé tennénk!
És ezért
szeretnék megosztani önökkel egy szót, ami mindig velem van,
és ez a: "tangjai"
Szó szerinti fordításban tang annyit tesz, mint "erősen állni",
és "jai" azt jelenti, "szív".
Állítsd a szívedet célod középpontjába!
Thai nyelven, ha elköteleződtél valami iránt,
a szívedet a munkád elé helyezed,
így minden cselekedetedben ott lesz a szíved.
Nem számít, milyen nehéz az út,
mekkorák a nehézségek,
eléred a célod,
mert ott van a szíved is.
És igen, Thaiföld az otthonom.
Ez a föld az egyetlen otthonom,
és ez az, ahol erősen ott van a szívem.
Az önöké hol van?
Köszönöm.
(Taps)
Köszönöm.
Kòp kun ka.
(Taps, tetszésnyilvánítás)